b'\n_START_ARTICLE_\nBurgundai\n_START_SECTION_\nGenties kilm\xc4\x97\n_START_PARAGRAPH_\nBurgund\xc5\xb3 skandinavi\xc5\xa1k\xc4\x85 kilm\xc4\x99 remia vietovard\xc5\xbeiai ir archeologiniai kasin\xc4\x97jimai. Daugelis \xc5\xa1i\xc4\x85 nuomon\xc4\x99 laiko teisinga. Tikriausiai tod\xc4\x97l, kad Skandinavija, buvo u\xc5\xbe anktyv\xc5\xb3j\xc5\xb3 Romos \xc5\xa1altini\xc5\xb3 horizonto, \xc4\xafskaitant Tacit\xc4\x85 (kuris pamini tik vien\xc4\x85 skandinav\xc5\xb3 gent\xc4\xaf \xe2\x80\x93 Suiones), rom\xc4\x97nai nenurod\xc4\x97 i\xc5\xa1 kur kil\xc4\x99 burgundai ir pirmieji pamin\xc4\x97jimai nurodo juos esant \xc4\xaf rytus nuo Reino. Jie man\xc4\x97, kad tai tik dar viena ryt\xc5\xb3 german\xc5\xb3 gentis._NEWLINE_Apie 300 m. imperatorius Valentinianas I pamini j\xc5\xb3 param\xc4\x85 kare su kita german\xc5\xb3 gentim, alemanais. Tuo metu burgundai tikriausiai gyveno Vyslos baseine pagal VI a. got\xc5\xb3 istorik\xc4\x85 Jordan\xc4\x85. Pra\xc4\x97jus kiek laiko po karo su alemanais, burgundai buvo nugal\xc4\x97ti Fastidos, gepid\xc5\xb3 karaliaus, ir buvo sutriu\xc5\xa1kinti, beveik sunaikinti._NEWLINE_Po ma\xc5\xbedaug keturiasde\xc5\xa1imt met\xc5\xb3 burgundai v\xc4\x97l pasirodo. Po to, kai Stilichas patrauk\xc4\x97 karius kautis su Alariko I vizigotais 406\xe2\x80\x93408 m., prasid\xc4\x97jo V\xc3\xb6lkerwanderung t. y. german\xc5\xb3 migracija, kai \xc5\xa1iaurin\xc4\x97s gentys persik\xc4\x97l\xc4\x97 per Rein\xc4\x85 ir \xc4\xafsiver\xc5\xbe\xc4\x97 \xc4\xaf Romos imperij\xc4\x85. Tarp j\xc5\xb3 buvo alanai, vandalai, svebai ir tikriausiai burgundai, kurie patrauk\xc4\x97 \xc4\xaf vakarus ir \xc4\xafsik\xc5\xabr\xc4\x97 Reino sl\xc4\x97nyje._NEWLINE_Tuo metu buvo draugi\xc5\xa1ki santykiai tarp burgund\xc5\xb3 ir hun\xc5\xb3. Buvo hun\xc5\xb3 paprotys moterims dirbtinai pailginti kaukoles tvirtai apri\xc5\xa1ant kaukoles k\xc5\xabdikio am\xc5\xbeiuje. German\xc5\xb3 kapai kartais randami su tokiom kaukol\xc4\x97m ir hun\xc5\xb3 ornamentais, bet \xc4\xaf vakarus nuo Reino tik burgund\xc5\xb3 kapai turi daug toki\xc5\xb3 kaukoli\xc5\xb3.\n_START_SECTION_\nAnkstyvieji santykiai su rom\xc4\x97nais\n_START_PARAGRAPH_\nI\xc5\xa1 prad\xc5\xbei\xc5\xb3 j\xc5\xb3 tarpusavio santykiai buvo audringi: rom\xc4\x97nai naudodavosi burgundais apsiginti nuo kit\xc5\xb3 german\xc5\xb3 gen\xc4\x8di\xc5\xb3, bet patys burgundai irgi pl\xc4\x97\xc5\xa1ikaudavo pasienyje ir bandydavo i\xc5\xa1pl\xc4\x97sti savo \xc4\xaftak\xc4\x85.\n_START_SECTION_\nReligija\n_START_PARAGRAPH_\nKa\xc5\xbekur rytuose burgundai pri\xc4\x97m\xc4\x97 Arijaus krik\xc5\xa1\xc4\x8dionyb\xc4\x97s form\xc4\x85, o tai k\xc4\x97l\xc4\x97 Vakar\xc5\xb3 Romos imperijos katalik\xc5\xb3 nepasitik\xc4\x97jim\xc4\x85. Nesutarimas i\xc5\xa1nyko apie 500 m., kai Gundobadas, vienas paskutini\xc5\xb3j\xc5\xb3 burgund\xc5\xb3 karali\xc5\xb3, palaik\xc4\x97 glaud\xc5\xbeius asmeninius ry\xc5\xa1ius su Avitu, Vien\xc4\x97s vyskupu. Be to jo s\xc5\xabnus ir \xc4\xafp\xc4\x97dinis Zigizmundas buvo katalikas ir yra daug \xc4\xafrodym\xc5\xb3, kad daug burgund\xc5\xb3 atsivert\xc4\x97 \xc4\xaf katalikyb\xc4\x99, \xc4\xafskaitant valdan\xc4\x8dios \xc5\xa1eimos kelet\xc4\x85 moter\xc5\xb3.'